
Transaksiya xarajatlarini o`lchashdagi qiyinchiliklar muayyan iqtisodiy tahlil uchun asosiy to`siqlardan biri hisoblanadi. Birinchi galda transaksiya xarajatlari barcha xillari pul ekvivalentida baholanishi mumkinmi degan savol ochiqligicha qolmoqda. Hatto transaksiyani amalga oshirish uchun vaqt sarfini pul ekvivalentida ifodalashning oddiy tadbiri ham ko`plab holatlarda transaksiyaning (masalan, muzokaralar yuritishning) u yoki bu jihatlarini ta’minlashga ixtisoslashgan vositachilarning yo`qligi tufayli takomillashmagan. Shuningdek, ilgari ishonchga ega bo`lgan sherikning opportunistik xatti-harakati yoki mulkchilik huquqlarining himoyalanmaganligi munosabati bilan yuzaga keladigan ruhiy siqilish tufayli xarajatlarni pul shaklida baholashga urinishda undanda kattaroq murakkabliklar paydo bo`ladi.
Transaksiya xarajatlarini o`lchash o`tgan asr oxirida foydalilikni o`lchash yuzasidan munozaralar jarayonida qo`yilgan muammoga o`xshash muammoni keltirib chiqaradi:
Agar foydalilikni sifat jihatdan funksional bog`liqlikdagi aniqlik bilan o`lchash mumkin bo`lsa, u holda birinchi va ikkinchi hosila naflilik ma’nosini  kasb etadi; birinchi hosilaning miqdori eng yuqori naflilikning ko`rsatkichi hisoblanadi, manfiy belgili ikkinchi hosila esa eng yuqori nafni kamaytiruvchi qonunning amal qilishini anglatadi.
 Blaug M. Ekonomicheskaya mo’sl v retrospektive. M.: Delo, 1991, - 307-308b.


Munozaralar chog`ida foydalilikni o`lchashning kardinal usuliga muqobil variant sifatida J.Ejuort va I.Fisher foydalilikning turli darajalari nisbatini aniqlash va ularning mutlaq miqdorini baholashga nisbatan da’volardan bosh tortishs☺dan iborat bo`lgan ordinalistik yondashuvni taklif etishdi. Transaksiya xarajatlari nazariyasi ham ushbu yo`nalishda rivojlanmoqda. Iqtisodiy tashkilotlarni qiyosiy tahlil qilishda hech qachon alohida olingan tashkiliy shakllar tadqiq etilmaydi, ular faqat mavjud muqobil variantlarga nisbatan ko`rib chiqiladi.
Turli shartnomalarda va tashkiliy kontekstlarda yuzaga keladigan transaksiya xarajatlarini taqqoslash ularning miqdorini ekspertiza yo`li bilan baholash orqali chegaralash imkonini beradi. Turli variantlarga aniqliklarkiritish transaksiya xarajatlarini pul shaklida o`lchashning takomillashmagan usullaridan bosh tortish imkonini beradi. U holda muayyan bitimni amalga oshirishning optimal shaklini tanlash algoritmi ikkita bosqichni o`z ichiga oladi. Birinchi bosqichda turli xildagi: klassik, neoklassik va implitsit shartnomalardan foydalanishda yuzaga keladigan transaksiya xarajatlari taqqoslanadi. 
RBirinchi bosqich: shartnoma turlarining qiyoslanishi
Ikkinchi bosqich: tashkiliy tuzilmalarning qiyoslanishi
Klassik shartnoma
Implisit shartnoma
Aralsh 
Multidivizional 
Xolding 
Unitar 
Neoklassik shartnoma
1-rasm. Bitimni amalga oshirish bosqichlari

Agar, ekspert baholarga ko`ra, eng kam xarajatlar implitsit shartnomalardan foydalanish bilan bog`liq bo`lsa, u holda ikkinchi bosqichda unitar, xolding, multidivizional va aralash kabi muqobil tashkiliy tuzilmalar doirasida yuzaga keladigan transaksiya xarajatlarini taqqoslash mumkin.
Umumiy ko`rinishda (bitimning muayyan shartlarini hisobga olmasdan turib) shartnomaning uchta turi qiyosiy ustunliklarini, O.Uilyamson fikriga ko`ra, quyidagicha tarzda namoyon etish mumkin (10.1-jadval).
1-jadval
Shartnomaning qiyosiy ustunliklari

	Qiyosiy monitoring xarajatlari  parametrlari
	Shartnoma xillari

	
	klassik
	neoklassik
	implitsit

	1.  Rag`batlar kuchi
	QQ
	Q
	0

	2.  Nazorat qilish samaradorligi
	0
	Q
	QQ

	3.  Ishtirokchilarning kutilmagan holatlarga avtonom moslashishi
	QQ
	Q
	0

	4.  Ishtirokchilarning kutilmagan holatlarga kelishilgan tarzda moslashishi
	0
	Q
	QQ

	5.  Nizolarni hal etish huquqiy tadbirlarining qulayligi
	QQ
	Q
	0


Izoh: QQ- eng samarali; Q- yetarlicha samarali; 0 - samarasiz.

Misol tariqasida korxona rahbarlarining korxonalar sohasiga taalluqli bo`lmagan faoliyat turini mustaqil ravishda yoki chetki tashkilotlarga pudrat (neoklassik shartnoma) asosida bajarishni afzal ko`rishiga oid ma’lumotlari 10.2-jadvalda keltirilgan.
Faoliyatning ma’lum turini mustaqil ravishda amalga oshiruvchi korxonalar ulushining eng tez qisqarishi ITTKI, qurilish-montaj ishlari va issiqlik ta’minoti sohasida kuzatiladi. Tabiiyki, bu ushbu faoliyat turlari klassik shartnomadan foydalanish xarajatlarining pasayishi bilan bog`liq. Aksincha, klassik shartnoma asosida transport xizmatlariga ega bo`lish xarajatlari ko`rib chiqilayotgan davrda korxonaning tarkibiy transport bo`linmasini barpo etishga nisbatan oshdi.
Firma ichki tuzilmalarining turli variantlarini ham huddi shu tariqa taqqoslash mumkin. Butlovchi qismlarning alohida turlarini ishlab chiqarish bilan shug`ullanuvchi tarkibiy bo`linmalar yo unitar, yoki xolding, yoxud multidivizional tuzilma doirasida o`zaro hamkorlik qiladi, deylik. Unda barcha axborot oqimi markazlashgan unitar tuzilmada axborotni qidirish xarajatlari eng kam va xolding tuzilmada eng yuqori, chunki bo`linmalar hatto faqat moliyaviy ko`rsatkichlarni nazorat qiluvchi bosh ofisda ham bir biri haqidagi axborotga ega bo`la olmaydi. Muzokaralar yuritish xarajatlari unitar korxonada eng kam, bo`linmalari tarqoq joylashgan xoldingda esa - eng yuqori. O`lchash xarajatlari xoldingda yuqori, u yerda yagona standartlarni joriy etish vazifalari qo`yilmaydi.
